Diari Oficial de la Generalitat Valenciana


Sumari del DOGV 3774, del 19-06-2000 (2000/4694)

ORDRE de 23 de maig de 2000 de la Conselleria de Justícia i Administracions Públiques, per la qual s'aprova la creació i l'exempció de l'obligació de mantindre el lloc de secretaria de la Mancomunitat la Foia de Castalla.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3774

Data del DOGV
:   19-06-2000

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2000/4694


Data del document
:   23-05-2000

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Castalla
    * professió administrativa
    * administració local
    * associació de municipis

ORDRE de 23 de maig de 2000 de la Conselleria de Justícia i Administracions Públiques, per la qual s'aprova la creació i l'exempció de l'obligació de mantindre el lloc de secretaria de la Mancomunitat la Foia de Castalla. [2000/M4694]
  
El ple de la Mancomunitat Intermunicipal Foia de Castalla, en sessió celebrada el dia 13 de desembre de 1999, va acordar sol·licitar de la Conselleria de Justícia i Administracions Públiques la creació del lloc de treball de secretari i la classificació en classe tercera, reservat a funcionaris de la subescala de secretaria intervenció.
  
Igualment en el mateix acord plenari va sol·licitar-se la instrucció del corresponent expedient d'exempció del manteniment del lloc en atenció als escassos recursos econòmic que té la mancomunitat i que les funcions siguen exercides per un funcionari d'administració local amb habilitació de caràcter nacional d'algun dels municipis que la integren, mitjançant el sistema d'acumulació.
  
La Diputació Provincial d'Alacant ha emés l'informe favorable a l'exempció sol·licitada mitjançant l'acord adoptat en sessió de data 2 de març de 2000.
  
L'expedient ha sigut tramitat conforme a les prescripcions legals.
  
D'acord amb el que estableixen els articles 5, apartats 1 i 2, i 17 del Decret 159/1997, de 29 d'abril, del Govern Valencià, pel qual s'aprova el reglament regulador de competències de la Generalitat Valenciana relatives als funcionaris d'administració local amb habilitació de caràcter nacional, i fent ús de les competències atribuïdes en l'article 2 a) i c) d'aquest text legal.
  
ORDENE
  
Primer
  
Crear el lloc de secretaria de la Mancomunitat la Foia de Castalla i classificar-lo en classe tercera, la provisió del qual està reservada a funcionaris d'administració local amb habilitació de caràcter nacional, de la subescala de secretaria intervenció.
  
Segon
  
Eximir la Mancomunitat la Foia de Castalla de l'obligació de mantindre el lloc de secretaria. Les funciones reservades a aquest lloc seran exercides per un funcionari d'administració local amb habilitació de caràcter nacional d'algun dels municipis que la integren, mitjançant el sistema d'acumulació.
  
Contra aquesta resolució, que posa fi a la via administrativa, podrà interposar-se, potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà al de la publicació, o bé, recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà de la publicació. Tot això d'acord amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 23 de maig de 2000
  
El conseller de Justícia i Administracions Publiques,